กสิกรดัมพ์ดอก0%นาน3ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — กสิกรไทย เขย่าตลาดสินเชื่อบุคคลจนสะเทือน เปิดดอกเบี้ย 0% นาน 3 ปี
นายชาติชาย พยุหนาวีชัย ผู้ช่วยกรรมการผู้จัดการ ธนาคารกสิกรไทย เปิดเผยว่า ธนาคารจะรุกสินเชื่อเงินสดทันใจกสิกรไทย (KExpress Cash) ซึ่งเป็นสินเชื่อบุคคลที่ไม่ต้องมีหลักทรัพย์ค้ำประกันอย่างจริงจัง โดยมีเป้าหมายจะเป็นหนึ่งในผู้นำการให้บริการสินเชื่อบุคคล โดยได้ตั้งเป้าปล่อยสินเชื่อไว้ 7,000 ล้านบาท
ลูกค้าที่สมัครใช้บริการสินเชื่อเงินสดทันใจกสิกรไทย จะรับอัตราดอกเบี้ยพิเศษ 0% นานถึง 3 ปี สำหรับการใช้วงเงินสินเชื่อที่เกินกว่า 70% ของวงเงินอนุมัติ นับเป็นการคิดดอกเบี้ย 0% ที่ยาวที่สุด โดยลูกค้าจะได้รับสิทธิดังกล่าวตลอดระยะเวลา 3 ปีนับจากวันที่ได้รับการอนุมัติ โดยไม่จำเป็นต้องมียอดคงค้างทุกเดือน เริ่มตั้งแต่วันที่ 22 มี.ค.30 ก.ย. 2553 
สำหรับวงเงินสินเชื่อส่วนที่ไม่เกิน 70% ของวงเงินอนุมัติ จะคิดอัตราดอกเบี้ยปกติปีละ 2027%
สินเชื่อเงินสดทันใจกสิกรไทย เป็นสินเชื่อเพื่อเสริมสภาพคล่องและเงินฉุกเฉินสำหรับบุคคลที่มีรายได้ตั้งแต่ 1 หมื่นบาทขึ้นไป ให้วงเงินกู้สูงสุด 3 เท่าของรายได้ หรือสูงสุด 1.5 ล้านบาท คิดอัตราดอกเบี้ยต่ำกว่าคู่แข่งในตลาด เพียงแสนละ 55 บาท/วัน โดยจะคิดอัตราดอกเบี้ย 20% สำหรับวงเงินสินเชื่อ 2.4 แสนบาทขึ้นไป อัตราดอกเบี้ย 24% สำหรับวงเงินสูงกว่า 8 หมื่นบาทขึ้นไป และคิดดอกเบี้ย 27% สำหรับวงเงินที่ไม่เกิน 8 หมื่นบาท ลูกค้าสามารถถอนเงินสดได้ตลอด 24 ชั่วโมง จากตู้เอทีเอ็มทุกเครื่องของทุกธนาคารโดยไม่เสียค่าธรรมเนียมการเบิกถอนเงินสด และสามารถชำระคืนขั้นต่ำเพียง 5% หรือ 500 บาท
นอกจากนี้ ลูกค้าที่สมัครใช้บริการ KExpress Cash จะได้รับการยกเว้นค่าธรรมเนียมแรกเข้าและค่าธรรมเนียมรายปีตลอดชีพ พร้อมรับสิทธิใช้บริการเลขาฯ ส่วนตัวคอยให้บริการข้อมูลและการติดต่อประสานงาน การเดินทาง เหตุฉุกเฉิน และบริการเรื่องบ้าน